**Martyn Ashton** (født 2. desember 1974) er tidligere britisk mester og verdensmester i sykkeltrial, stuntsyklist og lagleder.  Han har vært profesjonell trialsyklist siden 1993, og har blitt beskrevet som en terrengsykkellegende. Han omtales som den som har gjort sykkeltrial til en av de raskest voksende grenene innenfor terrengsykling. Under en sykkeltrial-oppvisning under British Moto GP i 2013, falt Ashton stygt og ble lam. Han har vært avhengig av rullestol siden ulykken.

Biografi
--------

Martyn Ashton er en pensjonert trial- og stuntsyklist. Som barn startet han som trial-rytter på motorsykkel. Tidlig på 90-tallet startet han med trial på terrengsykkel. Han har vunnet British Biketrial Championship fire ganger, er tidligere verdensmester i biketrial og innehar verdensrekorden i Guinness' rekordbok for høyeste hopp på terrengsykkel. I 2008 ble han innlemmet i Mountain Biking UKs "Hall of fame".

I tillegg til å drive med sykkeltrial, har Ashton også designet løyper til sykkeltrial-oppvisninger, samt produkter for sin egen merkevare Ashton Bikes. Han har fått omfattende mediedekning og skrev artikkelserien, *Hop Idol*, i terrengsykkelbladet MBUK.

I 2012 syklet Ashton på racersykkel i den virale YouTube-videoen "Road Bike Party". Her utførte han typiske sykkeltrial-stunts, men på racersykkel.  Oppfølgeren med tittelen"Road Bike Party 2" ble utgitt året, og ble enda mer populær. "Road Bike Party 2" ble delvis spilt inn før Ashtons fall i 2013. Ashtons sykkeltrial-kollegaer Danny MacAskill og Chris Akrigg bistod med å fullføre scenene som gjenstod. Ashtons tidligere sykkeltrial-partner Martin Hawyes stilte også opp ukreditert i en kort scene.

Ashton brakk ryggen for første gang i 2003 etter å ha feilberegnet en landing. Han kom seg raskt etter skaden og var fort tilbake på sykkelen igjen. Ashton brakk ryggen på nytt 1. september 2013 da han falt 3 meter ned fra en stang under en oppvisning på Moto GP. Dette fallet forårsaket alvorlige skader på ryggmargen og Ashton ble lam.

Siden ulykken har Ashton holdt seg aktiv ved hjelp av en spesialdesignet rullestol som er laget for ulendt terreng. Han vendte tilbake til terrengsykling med en spesialtilpasset sykkel og deltok i 2017 i Crankworx Air DH i Whistler, British Columbia.

Referanser
----------

1. ↑  «Martyn Ashton». Cycling Website. Arkivert fra originalen 11. mai 2012.
2. ↑  «Martyn Ashton - Animal». *Animal* **(engelsk)**. Arkivert fra originalen 4. mars 2016. Besøkt 4. april 2017.
3. ↑  «Martyn Ashton». Ashton Bikes.
4. 1 2 3  «Team Ashton Diamondback Is Launched». Diamondback. Arkivert fra originalen 12. juni 2008.
5. ↑  «Martyn Ashton : Mountain bike legend». ADS Projects.
6. ↑  «Martyn Ashton». Mud in the Blood. Arkivert fra originalen 4. mars 2016.
7. ↑  «Feature: Story behind Martyn Ashton's Road Bike Party 2 Film - velouk.net». Besøkt 28. mars 2017.
8. ↑  «Getting back on track: The Story of Martyn Ashton». Besøkt 29. juli 2020.
9. ↑  «Martyn Ashton». Ashton Bikes.
10. ↑  «Animal Mountain Bike Champions, Martyn Ashton and Grant 'Chopper' Fielder, at the Sportsboat and Rib Show 2005». Southampton Sports Boat and RIB Show. Arkivert fra originalen 8. januar 2006.
11. ↑   (på en) *Martyn Ashton - Road Bike Party*, besøkt 2019-08-30
12. ↑  js. «Road Bike Party 3 gets dirty with jaw-dropping tricks». Besøkt 7. mars 2019.
13. ↑   (på en) *Martyn Ashton - Road Bike Party 2*, besøkt 2020-07-29
14. ↑  «UK Trials ace Ashton recovering from broken back».
15. ↑  «Legend Martyn Ashton is set for a new trial». DIRT. Arkivert fra originalen 19. desember 2013. Besøkt 5. oktober 2023.
16. ↑  «Personalised all terrain Mountain Trike wheelchair for global trials rider, Martyn Ashton». Mountain Trike.
17. ↑  «Martyn Ashton rides Whistler Bike Park 2017». Red Bull.

Eksterne lenker
---------------

* Intervju 2012

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN
 |